b'\n_START_ARTICLE_\nKertu Sillaste\n_START_SECTION_\nEluk\xc3\xa4ik\n_START_PARAGRAPH_\nKertu Sillaste on l\xc3\xb5petanud Eesti Kunstiakadeemia tekstiili eriala 1996. aastal. 1997. aastal \xc3\xb5ppis ta Pariisis Duperr\xc3\xa9 K\xc3\xb5rgemas Tarbekunstikoolis (\xc3\x89cole Sup\xc3\xa9rieure des Arts Appliqu\xc3\xa9s Duperr\xc3\xa9) gobel\xc3\xa4\xc3\xa4ni. Aastal 2009 \xc3\xb5ppis ta Eesti Kunstiakadeemia Avatud Akadeemias Viive Noore illustratsioonikursusel. 2017. aastal l\xc3\xb5petas Sillaste Tallinna \xc3\x9clikooli magistri\xc3\xb5ppe kunsti\xc3\xb5petajana. 2002\xe2\x80\x932014 t\xc3\xb6\xc3\xb6tas Tallinna Keskraamatukogus kunstnikuna, alates 2014. aastast juhendab Eesti Lastekirjanduse Keskuse kunstikambrit.\n_START_SECTION_\nLiikmesus\n_START_PARAGRAPH_\nKertu Sillaste kuulub Eesti Tekstiilikunstnike Liitu, Eesti Kujundusgraafikute Liitu ja Rahvusvahelise Noorsookirjanduse N\xc3\xb5ukogu Eesti osakonda (on IBBY Eesti osakonna sekret\xc3\xa4r).'